《冬日见桃一首》
宋代·王阮

梅意犹藏萼，桃腮已放花。
地疑进候恶，律恐统元差。
寒涨渔舟水，春明道观霞。
老来无赏玩，痴坐惜年华。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。